**SUPPORT TO NATIONAL DIETARY SURVEYS IN COMPLIANCE WITH THE EU MENU METHODOLOGY – THE CHILDREN SURVEY, INCLUDING SUBJECTS FROM THREE MONTHS UP TO 9 YEARS OLD**

**NACIONALNO ISTRAŽIVANJE PREHRAMBENIH NAVIKA DOJENČADI I MALE DJECE 2017-2021**

**Opis projekta**

Centar za sigurnost hrane (CSH), uz financijsku potporu Europske agencije za sigurnost hrane (EFSA), provodi prvo nacionalno istraživanje koje ima za cilj prikupiti podatke o prehrambenim navikama djece u dobi od 3 mjeseca do 9 godina. Istraživanje će se, u periodu od 2017. do 2021., provesti na ukupno 2000 djece. Istraživanje će se bazirati na *EFSA* *EU Menu* metodologiji, u cilju dobivanja kvalitetnih podataka na individualnoj razini koji će biti usporedivi s podacima i iz ostalih EU zemalja. Istraživanje je podijeljeno u tri faze. U prvoj fazi je predviđena implementacija *EU Menu* metodologije na nacionalnu razinu, kako bi se obuhvatile specifičnosti prehrambenih navika. U ovoj fazi bit će kreiran i prvi nacionalni softver za prikupljanje i obradu podataka, nakon čega će se provesti pilot istraživanje u svrhu testiranja postavljene metodologije. U drugoj fazi predviđeno je anketiranje ispitanika u trajanju od dva neuzastopna dana, kroz sva četiri godišnja doba, kako bi se obuhvatile razlike u konzumaciji hrane uvjetovane dostupnošću sezonskih namirnica i životnog stila. U zadnjoj fazi slijedi obrada prikupljenih podataka i slanje podataka EFSA-i u formatu koji je EFSA propisala putem platforme DCF (Data Collection Framework).

**Cilj projekta**

Cilj ovog projekta je prikupiti podatke o prehrambenim navikama, opće socio-demografske podatke, antropometrijske podatke, podatke o količini i učestalosti konzumacije hrane i pića, dodataka prehrani i prehrambenim navikama djece intolerantne i/ili alergične na određenu hranu.

Osim omogućavanja kvalitetne procjene rizika, s ciljem osiguranja zdravlja populacije i zaštite potrošača, ovo istraživanje omogućit će prikupljanje detaljnih i visokokvalitetnih podataka o prehrani ove najranjivije populacijske skupine, te će kao takvi koristiti:

* Nutricionistima - za kreiranje smjernica i preporuka za pravilnu prehranu te kao baza za osmišljavanje specifičnih edukativnih programa za roditelje i djecu
* Industriji i subjektima u poslovanju s hranom - u cilju prilagođavanja asortimana i (re)formulacije hrane sukladno potrebama i zahtjevima tržišta
* Epidemiolozima - za stavljanje u odnos s prevalencijom pojedinih bolesti, što ima za posljedicu procjenu utjecaja prehrane na pojavnost istih
* Nadležnim tijelima - za donošenje propisa na nacionalnoj razini kojima bi se utjecalo kako na zdravlje potrošača tako i na ukupno zdravstveno stanje populacije

**Voditelj projekta**

dr. sc. Darja Sokolić, Centar za sigurnost hrane (CSH)

**Projektni tim**

Martina Jurković, dipl. ing. preh. teh., CSH

Davor Ileš, dipl. ing. el., CSH

Darko Mikec, univ. spec. techn. aliment., CSH

Sandra Bašić, univ. spec. oecol., CSH

Sara Mikrut, dipl. iur., CSH

Martina Pavlić, mag. nutr., CSH

**Vrijednost projekta**

155.000 €

**Izvor financiranja**

Europska agencija za sigurnost hrane (EFSA)

**Nositelj projekta**

Centar za sigurnost hrane Hrvatske agencije za poljoprivredu i hranu

**Partneri na projektu**

prof. dr. sc. Daniela Čačić Kenjerić, Prehrambeno-tehnološki fakultet, Osijek

doc. dr. sc. Ines Banjari, Prehrambeno-tehnološki fakultet, Osijek

prof. dr. sc. Irena Colić Barić, Prehrambeno biotehnološki fakultet, Zagreb

doc. dr. sc. Ivana Rumbak, Prehrambeno biotehnološki fakultet, Zagreb

doc. dr. sc. Irena Keser, Prehrambeno biotehnološki fakultet, Zagreb

izv. prof. dr. sc. Jasna Pucarin Cvetković, Hrvatski zavod za javno zdravstvo, Zagreb

**Podugovarač**

Alpha Score d.o.o.

**Trajanje projekta**

4,5 godine (01/2017 - 06/2021)